Diari Oficial de la Generalitat Valenciana


Sumari del DOGV 7582, del 30-07-2015 (2015/6735)

Modificació de les bases de la convocatòria d'una borsa d'ocupació d'agents de la policia local.
------------------------------------------------------------------------------------------------

### Dades del document

Número de DOGV
:   7582

Data del DOGV
:   30-07-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/6735


Data del document
:   21-07-2015

Organisme emissor
:   Ajuntament de Vilamarxant

Tipus de document
:   Anunci

Anàlisi jurídica

 Descriptors 

:   * Vilamarxant
    * concurs administratiu

Modificació de les bases de la convocatòria d'una borsa d'ocupació d'agents de la policia local. [2015/6735]  
Mitjançant Resolució d'Alcaldia número 489/15, de data 21 de juliol, s'ha dictat una resolució de modificació de bases de la convocatòria d'una borsa d'ocupació d'agents de la policia local de Vilamarxant, que diu literalment el següent:  
Decret número 489/2015, de 21 de juliol, sobre modificació de bases de la convocatòria d'una borsa d'ocupació d'agents de la policia local de Vilamarxant.  
Mitjançant Decret d'Alcaldia número 403/2015, de data 25 de juny, es va aprovar la convocatòria i les bases per a la constitució d'una borsa d'ocupació d'agents de la policia local de Vilamarxant.  
En concret, en la base segona, lletra g, s'establix el següent requisit per a poder formar part de les proves de selecció:  
«Estar en possessió dels permisos que habiliten per a la conducció de les classes A i B amb autorització per a la conducció de vehicles prioritaris quan utilitzen aparells prioritaris de llums o senyals acústics especials (BTP).»  
Davant de les nombroses consultes i dubtes plantejats sobre la interpretació d'este requisit, especialment pel que fa a la disposició del permís de la classe A, atés que algunes persones no poden accedir directament a la seua obtenció per exigir la normativa actual un transcurs de dos anys per a això, i una vegada analitzades les necessitats del cos de policia local de Vilamarxant, es considera convenient aclarir este apartat, i s'entendrà suficient la possessió del permís de la classe A-2 per a participar en este procés selectiu.  
D'acord amb l'anterior, resolc:  
Primer. Modificar la base segona, lletra g, de la convocatòria per a la constitució d'una borsa d'ocupació d'agents de la policia local de Vilamarxant, i queda la seua nova redacció en els termes següents:  
«Estar en possessió dels permisos que habiliten per a la conducció de les classes A-1 o A-2 i B amb autorització per a la conducció de vehicles prioritaris quan utilitzen aparells prioritaris de llums o senyals acústics especials (BTP).»  
Segon. Publicar la present modificació en el Butlletí Oficial de la Província de València (BOPV), Diari Oficial de la Comunitat Valenciana (DOCV) i tauler d'anuncis de l'ajuntament a l'efecte del seu general coneixement.  
Tercer. Prorrogar el període inicialment fixat per a la presentació d'instàncies a l'efecte de participar en el procediment selectiu per a la constitució de l'avantdita borsa; este s'estendrà fins a 20 dies naturals comptats a partir de l'endemà de la publicació d'esta modificació en el BOP, DOCV i tauler d'anuncis de la corporació (amb este fi es prendrà com a referència per al còmput del dit termini l'última de les publicacions efectuades en el cas que estes no siguen coincidents en el temps).  
  
  
Vilamarxant, 21 de juliol de 2015.- L'alcalde: Jesús Montesinos Oltra.